**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 15.06.2018, ora 08.00 – 16.06.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 16.06.2018, ora 07.00**

**Institutul Naţional de Hidrologie şi Gospodărire a Apelor** (I.N.H.G.A.) a emis la data de 15.06.2018, ora 12.45, o **AVERTIZARE HIDROLOGICĂ – COD GALBEN / COD PORTOCALIU**, valabilă în intervalul *15.06.2018 ora 13:00 – 18.06.2018 ora 12:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Vişeu, Iza, Tur, Someș, Crasna, Barcău, Crişul Repede, Crişul Negru, Crişul Alb, Mureş, Bega Veche, Bega, Timiş, Bârzava, Moraviţa, Caraş, Nera, Cerna, Drincea, Desnăţui, Jiu, Olt, Vedea, Argeş, Ialomiţa, Trotuş, Suceava, Moldova, Bistriţa, Jijia, Bârlad, afluenţii Prutului aval Drânceni*, cu posibile depăşiri ale **COTELOR DE APĂRARE**, în care se precizează următoarele:

**- COD GALBEN:**

„*În intervalul 15.06.2018, ora 13:00, – 18.06.2018, ora 12:00, pe râurile din bazinele hidrografice: Vişeu, Iza, Tur, Lăpuş (judeţele Maramureş şi Satu Mare), Someşul Mare (judeţul Bistriţa Năsăud), Someş – afluenţii mici aferenţi sectorului aval S.H. Dej (judeţele Cluj, Sălaj, Maramureş şi Satu Mare), Someșul Mic – bazin superior și afluenţi (judeţele Cluj şi Bihor), Crasna (judeţele Sălaj şi Satu Mare), Barcău (judeţele Sălaj şi Bihor), Crişul Repede – bazin superior şi afluenţi bazin mijlociu şi inferior (judeţele Cluj şi Bihor), Crişul Negru (judeţele Bihor şi Arad), Crişul Alb (judeţele Hunedoara şi Arad), Arieş (judeţele Alba şi Cluj), Mureş – bazin superior şi afluenţi amonte confluenţă Arieş (judeţele Harghita, Mureş şi Bistriţa Năsăud), Mureş - afluenții aferenţi sectorului aval confluenţă Târnave (judeţele Alba, Sibiu, Hunedoara şi Arad), Bega Veche, Bega (judeţul Timiş), Timiş, Bârzava, Moraviţa, Caraş, Nera (judeţele Caraş Severin şi Timiş), Cerna (judeţele Caraş Severin şi Gorj), Drincea, Desnăţui (judeţele Mehedinţi şi Dolj), Jiu – bazin superior şi mijlociu şi afluenţi bazin inferior (judeţele Hunedoara, Mehedinţi, Gorj şi Dolj), Olt – bazin superior şi mijlociu, Olt - afluenţi aval S.H. Sebeş Olt (judeţele Harghita, Covasna, Braşov, Sibiu, Vâlcea, Gorj, Dolj, Argeş şi Olt), Vedea – bazin superior şi afluenţi bazin mijlociu şi inferior (judeţele Argeş, Olt şi Teleorman), Argeş – bazin superior (judeţele Argeş şi Dâmboviţa), Ialomiţa – bazin superior şi afluenţi bazin mijlociu, Prahova – bazin superior şi afluenţi (judeţele Dâmboviţa şi Prahova).*

*În intervalul 15.06.2018, ora 23:00, – 18.06.2018, ora 12:00, pe râurile din bazinele hidrografice: Suceava – bazin superior, Moldova – bazin superior (judeţul Suceava), Bistriţa – bazin superior şi afluenţi bazin mijlociu (judeţele Suceava, Neamţ şi Harghita), Trotuş – bazin superior şi afluenţi bazin mijlociu (judeţele Harghita, Covasna, Bacău şi Neamţ), Başeu (judeţul Botoşani), Jijia – bazin superior şi afluenţi bazin mijlociu şi inferior (judeţele Botoşani şi Iaşi).*

*În intervalul 16.06.2018 ora 15:00 – 18.06.2018 ora 12:00 pe râurile din bazinele hidrografice: Bârlad – bazin superior şi afluenţi bazin mijlociu şi inferior (judeţele Iaşi, Neamţ, Vaslui, Vrancea, Bacău şi Galaţi), afluenţii Prutului aval Drânceni (judeţele Vaslui şi Galaţi).*”

**- COD PORTOCALIU:**

„*În intervalul 15.06.2018, ora 13:00, – 16.06.2018, ora 12:00, pe râurile din bazinele hidrografice: Mureş – afluenţii aferenţi sectorului aval S.H. Gelmar (judeţele Hunedoara şi Arad), Bega – bazin superior (judeţul Timiş), Timiş – bazin superior şi afluenţi amonte S.H. Lugoj, Pogăniş – bazin superior, Bârzava, Moraviţa, Caraş, Nera (judeţele Caraş Severin şi Timiş), Cerna – bazin superior şi afluenţi (judeţele Caraş Severin şi Gorj), Gilort – bazin superior, afluenţii Jiului aferenţi sectorului aval S.H. Sadu – amonte confluenţă Gilort (judeţul Gorj), afluenţii Oltului aferenţi sectorului aval confluenţă cu râul Lotru (judeţele Vâlcea, Gorj, Argeş, Olt, Dolj).*”

Această **AVERTIZARE HIDROLOGICĂ** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, CARAŞ-SEVERIN, CLUJ, COVASNA, DÂMBOVIŢA, DOLJ, GALAŢI, GORJ, HARGHITA, HUNEDOARA, IAŞI, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, VASLUI, VÂLCEA şi VRANCEA (33 prefecturi)– COD GALBEN*;

*- ARAD, ARGEŞ, CARAŞ-SEVERIN, DOLJ, GORJ, HUNEDOARA, OLT, TIMIŞ şi VÂLCEA (9 prefecturi)-COD PORTOCALIU.*

**RÂURI**

**Debitele au fost, în general, în creştere, ca urmare a** precipitațiilor căzute în interval şi propagării, exceptând râurile din bazinul hidrografic al Bârladului, bazinul mijlociu şi inferior al Prutului şi râurile din Dobrogea, unde au fost relativ staționare și râurile din bazinele superioare ale Vedei, Argeșului, Ialomiței, Buzăului, Putnei, Rm. Sărat, Moldovei, Sucevei și Jijiei, unde au fost în scădere.

Din informațiile primite până la ora 06.00, se situează peste **COTELE DE ATENŢIE** râurile la staţiile hidrometrice: Crișul Repede – Vadu Crișului (175+2)-jud. BH, Sașa – Poieni (50+14)-jud. TM, Bârzava – Partoș (50+82)-jud. TM, Moravița – Moravița (250+50)-jud. TM, Răcătău – Recea (250+20)-jud. BC.

În interval s-au situat peste:

- **COTA DE PERICOL** râul Sașa la stația hidrometrică Poieni (100+120)-jud. TM;

- **COTELE DE ATENŢIE** râurile la staţiile hidrometrice: Crișul Repede – Ciucea (100+25)-jud. CJ, Săcueu – Morlaca Hent (125+35)-jud. CJ, Albac – Albac (150+7)-jud. AB, Abrud – Câmpeni (180)-jud. AB, Dobra – Dobra (200)-jud. HD, Bega – Făget (220+10)-jud. TM, Bârsa – Zărnești (100+5)-jud. BV, Tecucel – Tecuci (360+31)-jud. GL.

Debitele se situează în general la valori cuprinse între 30-90% din mediile multianuale lunare, mai mari (peste 100%) pe râurile din bazinele hidrografice: Vișeu, Iza, Tur, Lăpuş, Crasna, Arieş, Bega Veche, Bega, Bârzava, Moraviţa, Caraş, Nera, Jiu, cursurile superioare ale Someșului Mic, Crișului Negru, Crișului Alb, bazinele superioare ale Someșului, Mureșului, Târnavelor, Oltului, Ialomiței, Buzăului, Trotușului, Bistriței, Moldovei, Sucevei, bazinele inferioare ale Barcăului, Timișului, Oltului, unii afluenţi ai Mureşului şi pe râurile din Dobrogea.

În interval au fost emise trei **AVERTIZĂRI HIDROLOGICE** pentru fenomene imediate și trei **ATENŢIONĂRI HIDROLOGICE** pentru fenomene imediate.

Sunt în vigoare **AVERTIZĂRILE HIDROLOGICE** pentru fenomene imediate nr.4 din 15.06.2018, nr.1 din 16.06.2018 și nr.2 din 16.06.2018.

Este în vigoare **AVERTIZAREA HIDROLOGICĂ** nr. 33 din 15.06.2018.

**Debitele vor fi, în general, în creştere** ca urmare a precipitaţiilor prognozate şi propagǎrii, exceptând râurile din bazinul inferior al Ialomiței, cursul inferior al Prutului şi râurile din Dobrogea, unde vor fi relativ staţionare.

Sunt posibile scurgeri importante pe versanţi, torenţi, pâraie, viituri rapide cu posibile efecte de inundaţii locale şi creşteri rapide de niveluri şi debite cu depășiri ale **COTELOR DE APĂRARE** pe unele râuri din nordul, centrul, vestul, estul țării și zonele de deal şi munte, ca urmare a precipitaţiilor prevăzute sub formă de aversă, cu caracter torenţial şi mai însemnate cantitativ.

Se vor situa peste **COTELE DE ATENŢIE** râurile la staţiile hidrometrice: Bârzava – Partoș (50+40)-jud. TM și Moravița – Moravița (250+10)-jud. TM.

Se menţine în vigoare **AVERTIZAREA HIDROLOGICĂ** nr. 33 din 15.06.2018.

**DUNĂRE**

**Debitul la intrarea în ţară (secţiunea Baziaş) în intervalul 15.06 – 16.06.2018 a fost în creştere, având valoarea de 4400 m3/s**, sub media multianuală a lunii iunie (6400 m3/s).

În aval de Porţile de Fier debitele au fost în creștere pe sectorul Gruia – Giurgiu, în scădere pe sectorul Olteniţa – Galaţi şi staţionare pe sectorul Isaccea – Tulcea.

**Debitul la intrarea în ţară (secţiunea Baziaş) va fi în creștere (4500 m3/s).**

În aval de Porţile de Fier debitele vor fi în creştere pe sectorul Gruia – Oltenița şi relativ staționare pe sectorul Călărași – Tulcea.

**2.** **Situaţia meteorologică în intervalul 15.06.2018, ora 09.00 – 16.06.2018, ora 06.00**

**ÎN ŢARĂ**

Instabilitatea atmosferică a fost accentuată pe parcursul zilei în jumătatea de vest a teritoriului, iar seara și noaptea în Moldova și Muntenia și s-a manifestat prin dezvoltări noroase convective, frecvente averse și descărcări electrice, precum și intensificări de scurtă durată ale vântului. Ploile au fost local torențiale, s-au înregistrat cantități de apă de peste 20...25 l/mp și au fost și căderi de grindină, fiind confirmate cele din județele Alba, Galați și Argeș. Pe raza municipiului Râmnicu Vâlcea a fost consemnată vijelie. Pe arii restrânse fenomenele au fost severe, ploile cumulând în intervale scurte de timp peste 50 l/mp și izolat peste 70 l/mp fiind confirmate până la ora transmiterii prezentului raport pentru județele Timiș, Arad și Galați. Temperaturile maxime s-au încadrat între 19 grade la Rădăuți și 33 de grade la Tulcea și Galați, iar la ora 06 se înregistrau valori termice între 12 grade la Petroșani și 23 de grade la Gura Portiței.

***Observație:*** *începând de ieri, de la ora 06.00, au fost în vigoare 99 mesaje privind fenomene meteo periculoase imediate, 1 avertizare cod roșu emisă de Centrul Național de Prognoză Meteorologică București pentru județul Galați, 18 avertizări cod portocaliu, 6 emise de SRPV Bacău, câte 4 de SRPV Cluj, respectiv SRPV Timișoara, 3 de către CNPM București pentru Muntenia și Moldova, 1 de către SRPV Sibiu, 80 atenționări cod galben, câte 18 emise de CNPM București pentru Muntenia și Moldova, respectiv de SRPV Craiova, 14 la SRPV Timișoara, 12 de SRPV Cluj, 11 la SRPV Sibiu, 7 de SRPV Bacău.*

**LA BUCUREŞTI**

Vremea s-a menținut călduroasă, cu o maximă a temperaturii aerului de 30 de grade la Afumați și Băneasa și 32 de grade la Filaret. Cerul a fost variabil, cu înnorări în orele serii și la începutul nopții. Vântul a suflat slab și moderat. La ora 06.00, se înregistrau 16 grade în Băneasa, 17 grade la Afumați și 19 grade la Filaret.

**3. Prognoza meteorologică în intervalul 16.06.2018, ora 09.00 – 17.06.2018, ora 09.00**

**ÎN ŢARĂ**

Vremea va fi în general instabilă; vor fi intervale de timp cu înnorări accentuate, averse, descărcări electrice și intensificări de scurtă durată ale vântului în cea mai mare parte a țării, cu excepția extremității de sud-est (zona litoralului) și a celei nord-vestice, unde condițiile pentru astfel de fenomene vor fi reduse. Ploile vor avea și caracter torențial, în timp scurt se vor înregistra cantități de apă local de peste 15...25 l/mp și izolat peste 40 l/mp, cu o probabilitate mai mare în Moldova și la munte. Pe spații mici va cădea grindină. Temperaturile maxime se vor încadra între 23 și 30 de grade, iar cele minime între 12 și 21 de grade.

**LA BUCUREŞTI**

Vremea va fi, în general, instabilă. Temporar vor fi înnorări accentuate, averse, descărcări electrice și intensificări de scurtă durată ale vântului, fenomenele fiind mai probabile spre seară și la începutul nopții. Temperatura maximă se va situa în jurul valorii de 28 de grade, iar cea minimă va fi de 17...18 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**Administrația Națională Apele Române** revine cu informaţii privind poluarea accidentală a apei râului Mureş, care a fost semnalată la data de 14.06.2018, la ora 15.16, în zona comunei Ciumani, judeţul Harghita. Nu s-a înregistrat mortalitate piscicolă.

Personalul de la SH Gheorgheni, s-a deplasat în teren pentru investigații, în data de 14.06.2018. Au fost prelevate 2 probe de apă din râul Mureș și o probă din sursa de poluare identificată, respectiv o evacuare de apă uzată neautorizată, din decantorul, aparținând de rețeaua veche de canalizare de pe raza comunei Ciumani.

Conform Procesului Verbal de Constatare nr. 414 din 14.06.2018, încheiat de către reprezentantul SH Gheorgheni, s-au concluzionat următoarele: la momentul inspecției, în data 14.06.2018, la ora 15.16, din bazinul de decantare al vechii rețele de canalizare, se evacuau ape cu caracter fecaloid-menajer cu un debit de circa 0,5 l/s.

Rezultatele parţiale ale analizelor de laborator, pe probele de apă prelevate în data de 14.06.2018, se prezintă astfel:

|  |  |  |  |  |  |  |
| --- | --- | --- | --- | --- | --- | --- |
| Indicator de calitate | U.M. | Proba nr.2 apă suprafață r. Mureș amonte 50 m de sursa de poluare | Proba nr.3 apă suprafață r. Mureș aval 200 m de sursa de poluare | **Limite conf. Ord. 161/ 2006 pentru  cl II  de calitate** | Proba nr.1 **apă uzată** -evacuare decantor aparținând Com. Ciumani | **Limite  stabilite prin HG 188/2002**  **(NTPA 001**) |
| *ora recoltarii* |  |  |  |  | *16:30* |  |
| pH | pH | 7,0(21,8 ºC) | 6,9(21,7 ºC) | 6,5-8,5 | 7,1(21,1ºC) | 6,5-8,5 |
| Suspensii metoda orientativa HACH | mg/l | 165 | 127 |  | 88 | 60 |
| Reziduu filtrabil la 105 C | mg/l | În lucru | În lucru | 750 | În lucru | 2000 |
| CCO-Cr | mg /lO2 | 42,7 | 70,5 | 25 | 104 | 125 |
| CBO 5 | mg /lO2 | În lucru | În lucru | 5 | În lucru | 25 |
| Amoniu |  | 0,18  mg/l N | 0,27  mg/l N | 0,8 | 5,7 /7,32 mg/l NH4+ | 3 |
| Azot total | mg/l N | 5,4 | 5,85 | 7 | 15,9 | 15 |
| Fosfor total | mg/l P | 0,024 | 0,416 | 0,2 | 1,01 | 2 |
| Extractibile | mg/l | În lucru | În lucru |  | În lucru |  |
| Detergenți | mg/l | < 1,0 | < 1,0 | 0,2 | 1,32 |  |

Concluzii:

- conform buletinului de analiză pe proba de apă uzată (proba nr. 1), recoltată în data de 14.06.2018, se constată concentrații care depașesc limitele NTPA 001 la indicatorii: suspensii, amoniu, azot total;

- în secțiunea r. Mureș aval 200 m (proba nr. 3) comparativ cu secțiunea amonte (proba nr. 2) se constată o creștere a concentrației la indicatorii substanțe organice (CCO-Cr) și o ușoră creștere la nutrienți, având influență negativă asupra calității efluentului (r. Mureș).

- prezența peste limitele admise ale substanțelor organice (CCO-Cr) și a nutrienților ca urmare a evacuării neautorizate, au un impact negativ asupra calității emisarului ( r. Mureș).

S-au impus următoarele măsuri:

- vidanjarea imediată a decantorului aparținând de rețeaua veche de canalizare a comunei Ciumani.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate pentru data de 14.06.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională şi europeană.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 14.06.2018-15.06.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE